"ஐயோ; ஐயோ! வலிக்குமே ஸார். இல்லை ஸார்." "வலிக்கத்தான் ஸார் அடிக்கிறது." பளீல்! பளீல்! பளீல்... ரணகளம். "ஏறு பெஞ்சி மேலே!" இன்னும் எத்தனை பாடங்கள்! அத்தனை 'ஸார்'களும் தங்கள் கைவண்ணத்தைக் காட்டிவிட்டே சென்றார்கள். மறுபடியும் அந்த 'ஸார்' வருகிறாரே பூகோளத்திற்கு! மணியடிச்சாச்சு; அவரும் வந்தாச்சு. கண்ணாடியைப் போட்டாச்சு. தலைப்பாகையும் கழற்றி வைத்தாச்சு. ஐயோ அந்தப் பிரம்பு!